title: 2011/183/ES: Padomes Lēmums ( 2011. gada 21. marts ), ar ko ieceļ amatā Revīzijas palātas locekli

text:
               25.3.2011

               LV

               Eiropas Savienības Oficiālais Vēstnesis

               L 79/13

         PADOMES LĒMUMS
   (2011. gada 21. marts),
   ar ko ieceļ amatā Revīzijas palātas locekli
   (2011/183/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 286. panta 5. punktu,
   ņemot vērā Eiropas Parlamenta atzinumu (1),
   tā kā:

               (1)

               Revīzijas palātas loceklis Hubert WEBER kungs 2011. gada 1. janvārī atkāpās no amata.

               (2)

               Tāpēc Hubert WEBER kungs būtu jāaizstāj uz atlikušo pilnvaru termiņa laiku,

         IR PIEŅĒMUSI ŠO LĒMUMU.
   1. pants
   Ar šo Harald WÖGERBAUER kungs tiek iecelts par Revīzijas palātas locekli laikposmam no 2011. gada 1. aprīļa līdz 2013. gada 31. decembrim.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 21. martā

            Padomes vārdā –

            priekšsēdētājs

         MARTONYI J.

      (1)  2011. gada 8. marta atzinums (Oficiālajā Vēstnesī vēl nav publicēts).


title: 2009/584/EK: Komisijas Lēmums ( 2009. gada 31. jūlijs ), ar ko izveido augsta līmeņa vadības grupu SafeSeaNet jautājumos (izziņots ar dokumenta numuru C(2009) 5924) (Dokuments attiecas uz EEZ)

text:
               1.8.2009

               LV

               Eiropas Savienības Oficiālais Vēstnesis

               L 201/63

      KOMISIJAS LĒMUMS

   (2009. gada 31. jūlijs),
   ar ko izveido augsta līmeņa vadības grupu SafeSeaNet jautājumos
   (izziņots ar dokumenta numuru C(2009) 5924)
   (Dokuments attiecas uz EEZ)
   (2009/584/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 27. jūnija Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu (1), un jo īpaši tās III pielikuma 2.2. punktu,
   tā kā:

               (1)

               Komisija sadarbībā ar dalībvalstīm ir atbildīga par SafeSeaNet centrālās sistēmas vadību un attīstību politiskā līmenī un par SafeSeaNet sistēmas pārraudzību.

               (2)

               Direktīvas 2002/59/EK III pielikuma 2.2. punktā paredzēts, ka Komisija izveido augsta līmeņa vadības grupu, kura palīdz SafeSeaNet sistēmas vadībā.

               (3)

               Tāpēc ir jāizveido augsta līmeņa vadības grupa un jānosaka tās uzdevumi un struktūra.

               (4)

               Augsta līmeņa vadības grupā jāiekļauj dalībvalstu un Komisijas pārstāvji.

               (5)

               Saskaņā ar Eiropas Parlamenta un Padomes Regulu (EK) Nr. 1406/2002 (2) Eiropas Jūras drošības aģentūra (EMSA) ir atbildīga par SafeSeaNet sistēmas tehnisko īstenošanu sadarbībā ar dalībvalstīm un Komisiju. Tāpēc tai cieši jāiesaistās augsta līmeņa vadības grupas darbā.

               (6)

               Turklāt šķiet lietderīgi pievērsties stratēģiskiem jautājumiem, kas saistīti ar SafeSeaNet sistēmas turpmāko attīstību, jo īpaši ņemot vērā Eiropas Savienības integrētās jūrniecības politikas mērķus un laikposmam līdz 2018. gadam izvirzītos jūras transporta politikas mērķus, kas izklāstīti Komisijas paziņojumā “Stratēģiskie mērķi un rekomendācijas ES jūras transporta politikai 2018. gada perspektīvā” (3).

         IR PIEŅĒMUSI ŠO LĒMUMU.
   1. pants
   Augsta līmeņa vadības grupa SafeSeaNet jautājumos
   Ar šo izveido augsta līmeņa vadības grupu SafeSeaNet jautājumos (turpmāk “grupa”).
   2. pants
   Uzdevumi
   Komisija var apspriesties ar grupu visos jautājumos, kas saistīti ar SafeSeaNet pašreizējo un turpmāko attīstību, tostarp par tās ieguldījumu jūrniecības pārraudzībā holistiskā skatījumā.
   Grupas uzdevumi ir:

               a)

               sniegt ieteikumus SafeSeaNet efektivitātes un drošības uzlabošanai;

               b)

               sagatavot attiecīgas vadlīnijas SafeSeaNet attīstībai;

               c)

               palīdzēt Komisijai SafeSeaNet darbības izvērtēšanā;

               d)

               apstiprināt Direktīvas 2002/59/EK III pielikuma 2.3. punktā minēto saskarnes un funkcionalitātes kontroldokumentu un tā turpmākos grozījumus.

         3. pants
   Dalībnieki un to iecelšana
   1.   Grupā ir pa vienam pārstāvim no katras dalībvalsts un viens Komisijas pārstāvis.
   2.   Dalībvalstis savus pārstāvjus un viņu aizvietotājus norīko darbam grupā uz triju gadu termiņu, kuru var atjaunot. Tie ir vecākās amatpersonas.
   3.   Komisijas norīkotie grupas dalībnieki ir augstākā līmeņa ierēdņi.
   4.   Eiropas Jūras drošības aģentūra (EMSA) grupas sanāksmēs piedalās novērotāja statusā. EMSA jābūt pārstāvētai augstā līmenī.
   5.   Eiropas Ekonomikas zonas valstu pārstāvji sanāksmēs var piedalīties novērotāju statusā.
   6.   Dalībnieki turpina darbu līdz pilnvaru beigām vai brīdim, kad tos aizstāj cits dalībnieks.
   7.   Dalībniekus, kuri vairs nespēj efektīvi piedalīties grupas darbā vai kuri atkāpjas, var aizstāt ar citiem dalībniekiem.
   4. pants
   Darbība
   1.   Grupas darbu vada Komisijas pārstāvis.
   2.   Vienojoties ar Komisiju, var izveidot apakšgrupas īpašu jautājumu izskatīšanai atbilstoši grupai noteiktajām pilnvarām. Šādas apakšgrupas izformē, tiklīdz to uzdevums ir izpildīts.
   3.   Ja tas ir lietderīgi un/vai nepieciešami, Komisijas pārstāvis, kurš vada grupu, var lūgt piedalīties darba grupas vai apakšgrupas darbā ekspertus, kuriem ir īpaša kompetence kādā darba kārtībā izskatāmā jautājumā.
   4.   Ja Komisija uzskata, ka informācija, kas iegūta, piedaloties grupas vai apakšgrupas darbā, ir saistīta ar konfidenciāliem jautājumiem, šo informāciju nedrīkst izpaust.
   5.   Grupas un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Komisija nodrošina grupas sekretariātu.
   6.   Grupa pieņem reglamentu, pamatojoties uz Komisijas pieņemto standarta reglamentu.
   7.   Komisija var publicēt grupas sagatavotu kopsavilkumu, secinājumu, secinājumu daļu vai darba dokumentu.
   5. pants
   Sanāksmju izdevumi
   Komisija grupas dalībniekiem, ekspertiem un novērotājiem atlīdzina ceļa izdevumus un attiecīgā gadījumā uzturēšanās izdevumus, kas ir saistīti ar grupas darbu, atbilstīgi Komisijas noteikumiem par kompensācijām ekspertiem.
   Dalībniekiem nemaksā atlīdzību par veiktajiem uzdevumiem.
   Sanāksmju izdevumus atbildīgie Komisijas dienesti grupai atlīdzina piešķirtā gada budžeta robežās.
   6. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2009. gada 31. jūlijā

            Komisijas vārdā –

            priekšsēdētāja vietnieks

         Antonio TAJANI

      (1)  OV L 208, 5.8.2002., 10. lpp.

      (2)  OV L 208, 5.8.2002., 1. lpp.

      (3)  COM(2009) 8, galīgā redakcija.


title: 2012/609/ES: Eiropas Parlamenta Lēmums ( 2012. gada 10. maijs ) par ENIAC kopuzņēmuma kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/327

         EIROPAS PARLAMENTA LĒMUMS
   (2012. gada 10. maijs)
   par ENIAC kopuzņēmuma kontu slēgšanu attiecībā uz 2010. finanšu gadu
   (2012/609/ES)
   EIROPAS PARLAMENTS,

               —

               ņemot vērā ENIAC kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par ENIAC kopuzņēmuma 2010. finanšu gada pārskatiem, ar kopuzņēmuma atbildēm (1),

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 72/2008, ar ko izveido ENIAC kopuzņēmumu (3),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0112/2012),

               1.

               apstiprina ENIAC kopuzņēmuma kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt ENIAC kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 48. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 21. lpp.

      (4)  OV L 357, 31.12.2002., 72. lpp.


title: Ar kopēju vienošanos starp dalībvalstu valdību pārstāvjiem pieņemts lēmums ( 2009. gada 7. decembris ) par Energoregulatoru sadarbības aģentūras mītnes atrašanās vietu

text:
               9.12.2009

               LV

               Eiropas Savienības Oficiālais Vēstnesis

               L 322/39

      AR KOPĒJU VIENOŠANOS STARP DALĪBVALSTU VALDĪBU PĀRSTĀVJIEM PIEŅEMTS LĒMUMS

   (2009. gada 7. decembris)
   par Energoregulatoru sadarbības aģentūras mītnes atrašanās vietu
   (2009/913/ES)
   DALĪBVALSTU VALDĪBU PĀRSTĀVJI,
   ņemot vērā Līguma par Eiropas Savienības darbību 341. pantu,
   tā kā:

               (1)

               Ar Eiropas Parlamenta un Padomes Regulu (EK) Nr. 713/2009 (2009. gada 13. jūlijs), ar ko izveido Energoregulatoru sadarbības aģentūru (1), nolēma izveidot Energoregulatoru sadarbības aģentūru.

               (2)

               Būtu jānosaka minētās aģentūras mītnes atrašanās vieta,

         IR PIEŅĒMUŠI ŠO LĒMUMU.
   1. pants
   Energoregulatoru sadarbības aģentūras mītne būs Ļubļanā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2009. gada 7. decembrī

            Padomes vārdā –

            priekšsēdētāja

         M. OLOFSSON

      (1)  OV L 211, 14.8.2009., 1. lpp.


title: Padomes Lēmums (KĀDP) 2015/1064 (2015. gada 2. jūlijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)

text:
               3.7.2015

               LV

               Eiropas Savienības Oficiālais Vēstnesis

               L 174/21

         PADOMES LĒMUMS (KĀDP) 2015/1064
   (2015. gada 2. jūlijs),
   ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 3. jūlijā pieņēma Lēmumu 2013/354/KĀDP (1), ar ko no 2013. gada 1. jūlija turpināja EUPOL COPPS.

               (2)

               Padome 2014. gada 9. jūlijā pieņēma Lēmumu 2014/447/KĀDP (2), ar ko grozīja Lēmumu 2013/354/KĀDP un pagarināja EUPOL COPPS no 2014. gada 1. jūlija līdz 2015. gada 30. jūnijam.

               (3)

               Pēc EUPOL COPPS stratēģiskās pārskatīšanas misijas darbības termiņu būtu jāpagarina uz papildu 12 mēnešu laikposmu – līdz 2016. gada 30. jūnijam.

               (4)

               Tādēļ Lēmums 2013/354/KĀDP būtu attiecīgi jāgroza.

               (5)

                  EUPOL COPPS īstenos situācijā, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2013/354/KĀDP groza šādi:

               1)

               lēmuma 12. panta 1. punktu aizstāj ar šādu:
               “1.   Finanšu atsauces summa, kas paredzēta, lai segtu ar EUPOL COPPS īstenošanu saistītos izdevumus laikposmā no 2013. gada 1. jūlija līdz 2014. gada 30. jūnijam, ir EUR 9 570 000.
               Finanšu atsauces summa, kas paredzēta, lai segtu ar EUPOL COPPS īstenošanu saistītos izdevumus laikposmā no 2014. gada 1. jūlija līdz 2015. gada 30. jūnijam, ir EUR 9 820 000.
               Finanšu atsauces summa, kas paredzēta, lai segtu ar EUPOL COPPS īstenošanu saistītos izdevumus laikposmā no 2015. gada 1. jūlija līdz 2016. gada 30. jūnijam, ir EUR 9 175 000.”;

               2)

               iekļauj šādu pantu:
               “12.a pants
               Projektu vienība
               1.   EUPOL COPPS sastāvā ir projektu vienība, lai apzinātu un īstenotu projektus, kuri ir saskanīgi ar misijas mērķiem un sekmē pilnvaru izpildi. EUPOL COPPS attiecīgos gadījumos sekmē projektus, ko dalībvalstis un trešās valstis īsteno saskaņā ar savu atbildību jomās, kas attiecas uz EUPOL COPPS, un lai atbalstītu tās mērķus, kā arī sniedz konsultācijas par šādiem projektiem.
               2.   Ievērojot 3. punktu, EUPOL COPPS ir pilnvarota vērsties pie Savienības un dalībvalstīm vai trešām valstīm pēc finanšu ieguldījumiem, lai īstenotu projektus, kuri apzināti kā tādi, kas konsekventi papildina EUPOL COPPS citas darbības, ja projekti ir:

                           a)

                           paredzēti ar šo lēmumu saistītajā finanšu pārskatā; vai

                           b)

                           tikuši iekļauti pilnvaru termiņa laikā ar grozījumu finanšu pārskatā, ko pieprasījis misijas vadītājs.

                     Tiklīdz Komisija vai minētās valstis ir oficiāli ierosinājušas, ka to finansiālo ieguldījumu pārvaldīs EUPOL COPPS, EUPOL COPPS noslēdz vienošanos ar Komisiju vai minētajām valstīm, jo īpaši aptverot konkrētas procedūras trešo personu sūdzību izskatīšanai par kaitējumu, kuru radījušas EUPOL COPPS darbības vai bezdarbība, lietojot minēto valstu piešķirtos līdzekļus.
               Līdzekļu devējas valstis nekādā gadījumā nevar uzskatīt, ka par EUPOL COPPS darbību vai bezdarbību minēto valstu piešķirto līdzekļu izmantošanā ir atbildīga Savienība vai AP.
               3.   Finansiālo ieguldījumu, ko projektu vienībai sniedz Savienība, dalībvalstis vai trešās valstis, apstiprina PDK.”;

               3)

               lēmuma 15. panta trešo daļu aizstāj ar šādu:
               “Tas zaudē spēku 2016. gada 30. jūnijā.”

         2. pants
   Šis lēmums stājas spēkā tā pieņemšanas dienā.
   To piemēro no 2015. gada 1. jūlija.

      Briselē, 2015. gada 2. jūlijā

            Padomes vārdā –

            priekšsēdētājs

         J. ASSELBORN

      (1)  Padomes Lēmums 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (OV L 185, 4.7.2013., 12. lpp.).

      (2)  Padomes Lēmums 2014/447/KĀDP (2014. gada 9. jūlijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 201, 10.7.2014., 28. lpp.).


title: 2004/671/EK: Padomes Lēmums (2004. gada 8. jūnijs) par Vācijas aizvietotājlocekļa iecelšanu Reģionu komitejā

text:
               5.10.2004

               LV

               Eiropas Savienības Oficiālais Vēstnesis

               L 307/5

      PADOMES LĒMUMS

   (2004. gada 8. jūnijs)
   par Vācijas aizvietotājlocekļa iecelšanu Reģionu komitejā
   (2004/671/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Vācijas valdības ieteikumu,
   tā kā:

               (1)

               Padome 2002. gada 22. janvārī (1) pieņēma lēmumu, ar kuru ieceļ Reģiona komitejas locekļus un to aizstājējus.

               (2)

               Pēc Rolf
                  BÖHME kunga atkāpšanās, par ko Padome tika informēta 2003. gada 17. novembrī, Reģionu komitejā ir atbrīvojusies viena aizstājēja vieta,

         IR PIEŅĒMUSI ŠĀDU LĒMUMU.
   Vienīgais pants

      Rolf
      BÖHME kunga vietā uz atlikušo pilnvaru laiku, kas beidzas 2006. gada 25. janvārī, par Reģionu komitejas locekļa aizstājēju ieceļ Bärbel
      DIECKMANN kundzi.

      Luksemburgā, 2004. gada 8. jūnijā

            Padomes vārdā —

            priekšsēdētājs

         M. McDOWELL

      (1)  OV L 24, 26.1.2002., 38. lpp.


title: Padomes Lēmums (ES) 2015/1788 (2015. gada 1. oktobris) par to, lai pagarinātu Nolīgumu par sadarbību zinātnes un tehnoloģijas jautājumos starp Eiropas Kopienu un Indijas Republikas valdību

text:
               7.10.2015

               LV

               Eiropas Savienības Oficiālais Vēstnesis

               L 260/18

         PADOMES LĒMUMS (ES) 2015/1788
   (2015. gada 1. oktobris)
   par to, lai pagarinātu Nolīgumu par sadarbību zinātnes un tehnoloģijas jautājumos starp Eiropas Kopienu un Indijas Republikas valdību
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar tā 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Padome ar Lēmumu 2002/648/EK (2) apstiprināja Nolīguma par sadarbību zinātnes un tehnoloģijas jautājumos starp Eiropas Kopienu un Indijas Republikas valdību (3) (“nolīgums”) noslēgšanu.

               (2)

               Nolīguma 11. panta b) punkts paredz, ka nolīgums tiek noslēgts uz pieciem gadiem un to var pagarināt, Pusēm savstarpēji vienojoties. Ar Padomes Lēmumu 2009/501/EK (4), nolīgums tika pagarināts vēl uz pieciem gadiem, un tā termiņš beidzas 2015. gada 17. maijā.

               (3)

               Nolīguma puses uzskata, ka minētā nolīguma ātra pagarināšana būtu to abpusējās interesēs.

               (4)

               Pagarinātajam nolīgumam pēc satura vajadzētu būt identiskam nolīgumam.

               (5)

               Lisabonas Līgumam stājoties spēkā 2009. gada 1. decembrī, Eiropas Savienība ir aizstājusi Eiropas Kopienu un ir tās pēctece.

               (6)

               Savienības vārdā būtu jāapstiprina nolīguma pagarināšana,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts, ka Nolīgumu par sadarbību zinātnes un tehnoloģijas jautājumos starp Eiropas Kopienu un Indijas Republikas valdību pagarina vēl uz pieciem gadiem.
   2. pants
   Padomes priekšsēdētājs Savienības vārdā paziņo Indijas Republikas valdībai, ka Savienība ir pabeigusi iekšējās procedūras, kas nepieciešamas nolīguma atjaunošanai saskaņā ar nolīguma 11. panta b) punktu.
   3. pants
   Padomes priekšsēdētājs Savienības vārdā sniedz Indijas Republikas valdībai šādu paziņojumu:

      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ atsauces uz “Eiropas Kopienu” nolīguma tekstā attiecīgā gadījumā jālasa kā atsauces uz “Eiropas Savienību”.”

   4. pants
   Šis lēmums stājas spēkā tā pieņemšanas dienā.

      Luksemburgā, 2015. gada 1. oktobrī

            Padomes vārdā –

            priekšsēdētājs

         E. SCHNEIDER

      (1)  Oficiālajā Vēstnesī vēl nav publicēta.

      (2)  Padomes Lēmums 2002/648/EK (2002. gada 25. jūnijs) par Zinātniski tehniskās sadarbības nolīguma noslēgšanu starp Eiropas Kopienu un Indijas Republikas valdību (OV L 213, 9.8.2002., 29. lpp.).

      (3)  Nolīgums par sadarbību zinātnes un tehnoloģijas jautājumos starp Eiropas Kopienu un Indijas Republikas valdību (OV L 213, 9.8.2002., 30. lpp.).

      (4)  Padomes Lēmums 2009/501/EK (2009. gada 19. janvāris) par to, lai noslēgtu Nolīgumu, ar ko atjauno Nolīgumu par sadarbību zinātnes un tehnoloģiju jautājumos starp Eiropas Kopienu un Indijas Republikas valdību (OV L 171, 1.7.2009., 17. lpp.).


title: 2010/509/ES: Eiropas Parlamenta Lēmums ( 2010. gada 5. maijs ) par Eiropas Savienības iestāžu Tulkošanas centra kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/123

         EIROPAS PARLAMENTA LĒMUMS
   (2010. gada 5. maijs)
   par Eiropas Savienības iestāžu Tulkošanas centra kontu slēgšanu attiecībā uz 2008. finanšu gadu
   (2010/509/ES)
   EIROPAS PARLAMENTS,
   ņemot vērā Eiropas Savienības iestāžu Tulkošanas centra 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Savienības iestāžu Tulkošanas centra 2008. finanšu gada pārskatiem, ar Centra atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (3), un jo īpaši tās 14. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0071/2010),

               1.

               apstiprina Eiropas Savienības iestāžu Tulkošanas centra kontu slēgšanu attiecībā uz 2008. finanšu gadu;

               2.

               uzdod priekšsēdētājam šo lēmumu nosūtīt Eiropas Savienības iestāžu Tulkošanas centra direktorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 107. lpp.

      (2)  OV L 248, 16.9.2002., 1. lpp.

      (3)  OV L 314, 7.12.1994., 1. lpp.

      (4)  OV L 357, 31.12.2002., 72. lpp.


title: Padomes Lēmums (KĀDP) 2016/2083 (2016. gada 28. novembris), ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine)

text:
               29.11.2016

               LV

               Eiropas Savienības Oficiālais Vēstnesis

               L 321/55

         PADOMES LĒMUMS (KĀDP) 2016/2083
   (2016. gada 28. novembris),
   ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 22. jūlijā pieņēma Lēmumu 2014/486/KĀDP (1) par Eiropas Savienības padomdevēju misiju civilās drošības sektora reformai Ukrainā (EUAM Ukraine).

               (2)

               Ar Lēmumu 2014/486/KĀDP, kas grozīts ar Lēmumu (KĀDP) 2015/2249 (2), EUAM Ukraine tika nodrošināta finanšu atsauces summa līdz 2016. gada 30. novembrim un pilnvaras līdz 2017. gada 30. novembrim.

               (3)

               Padome 2016. gada 12. maijā pieņēma Lēmumu (KĀDP) 2016/712 (3), ar ko finanšu atsauces summu pielāgo laikposmam līdz 2016. gada 30. novembrim.

               (4)

               Būtu jāparedz finanšu atsauces summa laikposmam no 2016. gada 1. decembra līdz 2017. gada 30. novembrim un tāpēc būtu attiecīgi jāgroza Lēmums 2014/486/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2014/486/KĀDP groza šādi:

               1)

               lēmuma 14. panta 1. punktu aizstāj ar šādu:
               “1.   Finanšu atsauces summa, kas paredzēta, lai ar EUAM Ukraine saistītus izdevumus segtu līdz 2014. gada 30. novembrim, ir EUR 2 680 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2014. gada 1. decembra līdz 2015. gada 30. novembrim, ir EUR 13 100 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2015. gada 1. decembra līdz 2016. gada 30. novembrim, ir EUR 17 670 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2016. gada 1. decembra līdz 2017. gada 30. novembrim, ir EUR 20 800 000. Par finanšu atsauces summu turpmākajiem laikposmiem lēmumu pieņem Padome.”;

               2)

               lēmuma 17. pantā iekļauj šādu punktu:
               “1.a   AP tiek pilnvarots nodot Eiropas Robežu un krasta apsardzes aģentūrai (Frontex) EUAM Ukraine vajadzībām sagatavotu ES klasificētu informāciju un dokumentus ar slepenības pakāpi līdz tādam klasifikācijas līmenim, ko Padome noteikusi saskaņā ar Lēmumu 2013/488/ES. Šajā nolūkā sagatavo vienošanos starp AP un Frontex.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2016. gada 28. novembrī

            Padomes vārdā –

            priekšsēdētājs

         P. ŽIGA

      (1)  Padomes Lēmums 2014/486/KDAP (2014. gada 22. jūlijs) par Eiropas Savienības padomdevēju misiju civilās drošības sektora reformai Ukrainā (EUAM Ukraine) (OV L 217, 23.7.2014., 42. lpp.).

      (2)  Padomes Lēmums (KĀDP) 2015/2249 (2015. gada 3. decembris), ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine) (OV L 318, 4.12.2015., 38. lpp.)

      (3)  Padomes Lēmums (KĀDP) 2016/712 (2016. gada 12. maijs), ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine) (OV L 125, 13.5.2016., 11. lpp.).